52. schôdza NR SR - 10.deň - B. popoludní
Dátum: 2026-06-09
Poslanec: Szalay, Tomáš (SaS)
Druh vystúpenia: Vystúpenie v rozprave

Nebudem dlho rozprávať, ale považujem za prosím? Tak by sme mohli hlasovať. No, dobre, priatelia. Vzhľadom na to, že v druhom čítaní prešiel pozmeňujúci návrh, tak mám možnosť vystúpiť v treťom čítaní práve k tomuto pozmeňujúcemu návrhu kolegu Lučanského, s ktorým mám zásadný problém. Upozorňovali sme na to nielen my, ale aj ostatní opoziční poslanci. Nie je prípustné, aby zdravotnícke výkony poskytovali ľudia, ktorí na to nemajú zdravotnícke vzdelanie, ktorí na to nemajú predpoklady. Nie je možné, aby sa zdravotnícke výkony poskytovali v zariadeniach starostlivosti o ľudské telo, čo nie sú zdravotnícke zariadenia, a nie je možné, aby neexistoval v tejto krajine dozorujúci orgán, ktorý pozerá, či sa dodržiava alebo nedodržiava zákon. Pichanie botulotoxínu, pichanie kyseliny hyalurónovej sú zdravotnícke výkony. Nepatria do rúk kozmetičkám v kozmetických salónoch. Už aj dnes to nie je legálne. Akurát dnes nevie ani Úrad pre dohľad nad zdravotnou starostlivosťou, ani samosprávny kraj, ktorý má kompetenciu na úseku zdravotníctva, zakročiť, pretože legislatíva pripravila veľkú sivú zónu pre tieto činnosti v salónoch. Preto som vítal návrh Ministerstva zdravotníctva, vládny návrh, v ktorom bolo napísané, že zdravotné výkony sa v takýchto zariadeniach nesmú poskytovať. Explicitne to bolo napísané a nebolo potrebné vyskladávať z troch zákonov, čo vlastne legislatívec alebo zákonodarca chcel povedať. To, že to zo zákona teraz pozmeňujúcim návrhom, ktorý ste schválili, vypadáva, znamená, že predlžujeme situáciu, keď sa v zariadeniach starostlivosti o ľudské telo budú poskytovať zdravotné výkony a štát s tým nebude vedieť urobiť poriadok. Samozrejme, ľudia sú svojprávni, plnoletí, zodpovední za vlastné rozhodnutia, keď sa rozhodnú do kozmetického salónu si dať urobiť lekársky zákrok. Ľudia sú zodpovední za vlastné rozhodnutia v prípade, že si nechajú dať operovať slepé črevo u suseda v garáži. Ale štát stojí preto, aby garantoval aspoň základnú bezpečnosť ľudí. A ľudia majú oprávnené predpoklady, že štát sa o toto stará, štát dáva na to pozor. A ja vám hovorím, že štát nedáva pozor na to, čo sa deje v kozmetických salónoch, lebo neexistuje inštitúcia, ktorá by tomuto zabránila. Počuli sme to od Michala Pavkoviča, šéfa ÚDZS. Ja vám to hovorím zo svojej skúsenosti zo župy a tých sťažností sme mali naozaj požehnane, že na konci dňa sme potom naháňali kozmetické salóny. To, čo sa deje v kozmetických salónoch, lebo neexistuje inštitúcia, ktorá by tomuto zabránila. Počuli sme to od Michala Pavkoviča, šéfa ÚDZS. Ja vám to hovorím zo svojej skúsenosti zo župy a tých sťažností sme mali naozaj požehnane, že na konci dňa sme potom naháňali kozmetické salóny kvôli tomu, že podávali botulotoxín, podávali kyselinu hyalurónovú, čo sú látky regulované cez Štátny ústav kontroly liečiv, a naháňali sme ich vlastne ako Al Caponeho za dane a nie za vraždy. To znamená nie za nelegálne poskytovanie zdravotnej starostlivosti bez papierov, ale za neoprávnené nakladanie s nejakou zdravotníckou pomôckou. A toto nie je správny postup. Preto si myslím, milí kolegovia a milé kolegyne, že tento zákon nemá byť v takejto podobe schválený a my osobne, SaS, tento zákon nepodporíme. Ďakujem.